Държавен вестник, бр. 31, 2021 г., стр. 19

БРОЙ  31	
Д Ъ Р Ж А В Е Н  В Е С Т Н И К 	
СТР.  19  
отговаря и за използването и отчитането на 
средствата по чл. 1, ал. 1, при спазване на 
правилата в областта на държавните помощи.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Росен Кожухаров
2260
ПОСТАНОВЛЕНИЕ № 147
ОТ 9 АПРИЛ 2021 Г.
за одобряване на допълнителни трансфери 
от резерва по чл. 1, ал. 2, раздел ІІ, т. 5.1 от 
Закона за държавния бюджет на Република 
България за 2021 г. за непредвидени и/или 
неотложни разходи за предотвратяване, 
овладяване и преодоляване на последиците 
от бедствия
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери за други целеви разходи по бюджета на 
Община Белово за 2021 г. за предотвратяване, 
овладяване и преодоляване на последиците 
от бедствия в размер  3 200 000 лв. за неот­
ложни възстановителни работи за корекцията 
на река Яденица в урбанизираната територия 
на гр. Белово – IV етап. 
(2) Средствата по ал. 1 да се осигурят за 
сметка на резерва за непредвидени и/или 
неотложни разходи за 2021 г. в частта за 
предотвратяване, овладяване и преодоляване 
на последиците от бедствия по чл. 1, ал. 2, 
раздел II, т. 5.1 от Закона за държавния 
бюджет на Република България за 2021 г.
Чл. 2. Министърът на финансите да извър­
ши налагащите се промени по централния 
бюджет, включително на бюджетното взаимо­
отношение на Община Белово с централния 
бюджет за 2021 г.
Заключителни разпоредби
§ 1. Постановлението се приема на осно­
вание чл. 43, ал. 3,  чл. 55а и чл. 109, ал. 3 
от Закона за публичните финанси. 
§ 2. Изпълнението на постановлението се 
възлага на кмета на община Белово. 
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Росен Кожухаров
2261
ПОСТАНОВЛЕНИЕ № 148
ОТ 9 АПРИЛ 2021 Г.
за одобряване на допълнителни разходи/
трансфери за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2021 г. 
в размер 671 936 лв. за източноправославното 
вероизповедание, за Българската православна 
църква – Българска патриаршия, разпределени, 
както следва:
1. за текуща издръжка на Рилския мана­
стир – 540 000 лв.;
2. за строително-ремонтни дейности по храм 
„Св. Петка“, гр. Брезник – 36 740 лв.;
3. за строително-ремонтни дейности по храм 
„Св. Николай“, с. Долни Романци, община 
Брезник – 24 780 лв.;
4. за ремонтни дейности по храм „Св. 
Николай“, с. Долна врабча, община Земен –
25 000 лв.;
5. за строително-ремонтни дейности по 
храм „Св. Иван Рилски“, с. Гърло, община 
Брезник – 45 416 лв.
(2) Със сумата по ал. 1 да се увеличат раз­
ходите по „Политика в областта на правото 
на вероизповедание“, бюджетна програма „Ве­
роизповедания“ по бюджета на Министерския 
съвет за 2021 г. и показателите по чл. 6, ал. 3 
от Закона за държавния бюджет на Република 
България за 2021 г.
Чл. 2. Одобрява допълнителни трансфе­
ри за други целеви разходи в общ размер
6 422 500 лв., разпределени по бюджетите на 
общини за 2021 г., както следва:
1. по бюджета на Община Гърмен –
1 562 500 лв. за: корекция на дере в с. Хвостя­
не – 1 105 500 лв., и за изграждане на физкул­
турен салон към Обединено училище „Христо 
Ботев“ в с. Долно Дряново – 457 000 лв.;
2. по бюджета на Община Велинград –
4 500 000 лв. за: изграждане и обзавеж­
дане на детска градина в с. Кръстава –
1 437 765 лв., изграждане и обзавеждане на 
детска градина в с. Света Петка – 1 437 765 лв., 
изграждане и обзавеждане на детска градина 
в с. Грашево – 1 437 765 лв., и за допълващо 
финансиране на изграждането на училище в 
с. Бирково – 186 705 лв.;
3. по бюджета на Община Перник – 360 000 лв. 
за изграждане на довеждащ водопровод от 
пречиствателна станция за питейни води в
кв. Църква, гр. Перник, до с. Кралев дол.
Чл. 3. Средствата по чл. 1, ал. 1 и чл. 2 да 
се осигурят чрез преструктуриране на разходи
и/или трансфери по централния бюджет за 2021 г.
Чл. 4. Главният секретар на Министерския 
съвет да извърши съответните промени по 
бюджета на Министерския съвет за 2021 г. и 
да уведоми министъра на финансите.
Чл. 5. Министърът на финансите да из­
върши произтичащите от това постановление